Den Vest-Sjællandske Avis, 1816-09-14
Det Rygte, som de italienske Blade har udbragt, at Lord Exmouth skulde tage sardinske og portugisiske Landtropper ombord paa sit Tog mod Algier, er ugrundet. Han er løbet ind i Gibraltar med sin Flaade den 10 August, og laae der endnu i Havnen den 12, da Modvinden hindrede ham i at seile videre. Man formoder desuden, at han der vil oppebie Admiral Penroses Eskadre, som krydser ved Maltha, og som han ved Skibet Prometheus har givet Ordre, at støde til sig, ogsaa har i Følge Efterretninger fra Haag, den nederlandske Eskadre under Admiral van Cappelen forenet sig med den engelske Flaade. – Det er, især i det engelske Grevskab Nottingham, som beboes af mangfoldige Vævere, at Ludditerne, eller Ødelæggerne af Maskinerne, ikke kunde bringes til Rolighed, der forefalde idelige Uordener, saa at mange anseelige Manufacturister har ganske forladt dette Grevskab, og nedsat sig i andre, hvor de kunne i Roe betiene sig af deres Maskiner. Silkevæverne i Spitalssield i London, har gjort Dronningen deres Opvartning i Winsor og forestilt hende deres Silkefabrikers Skjebne; Hs. Majestæt tog meget naadig imod dem og forsikkrede, at hun og hendes hele Familie skulde fortrinligen klæde sig i Fabrikarbeider, fra Spitalsfields, og hun haabede, at de øvrige høiere Stænder ville patriotisk følge dette Exempel. . Man kan begribe, at ved denne Næringsløshed, disse Gjæringer og Misfornøielser, som af forskiellige Aarsager finde Sted i saamange stærkt befolkede Lande for nærværende Tid, maae Folkemængden tage overmaade stærkt til i de Lande, hvor man enten som i Rusland og Polen giør planmæssige Foranstaltninger for at trække fremmede Colonister ind i Landet, eller hvor de frivillig vandre hen i Hobetal, som i Nordamerica. Hvormeget vil ikke Staternes Styrke, og derved det politiske Forhold, forandres efter nogle Aars Forløb ved saadanne Fordelinger af Folkemængden, Efter den nye polske Forordning af 10 August, blive de indvandrede Colonister satte under Regieringens Beskyttelse, og der bliver dem tildeelt Land i Forhold til deres Formuestilstand, og altsaa til deres Evne at opdyrke det; de som ingen Penge bringe med sig og ikke har Formue til at etablere en egen Landhuusholdning, blive anbragte som Arbeidsfolk. – J Følge en speciel Liste fra den russiske Regiering, var der i Aaret 1814 født 390,255 Mennesker mere end som der ere døde i Rusland, og det allene af den græske Kirkes Tilhængere, da nu disse kun udgjøre 3 af Rigets Jndvaanere, saa kan man med Professor Hermann sikkert regne, at Rusland tiltager aarligt 600000 Mennesker i sin Folkemængde, og altsaa 6 Millioner hvert tiende Aar, foruden hvad det vil tiltage ved Jndvandringer. Det er indlysende hvilken Styrke denne Stat vil erholde derved, som i det mindste nu har 45. Millioner Jndvaanere og altsaa besidder Østerrigs Magt halvanden og Preussens fire Gange. Man kan let forestille sig med hvilken Glæde Keiser Alexander, som forlod Petersborg den 18 August forat reise til Moskou og de sydlige Provindser, maae besøge sine i Kraft og Velstand Aar for Aar tiltagende Lande. Hans Broder, Storfyrst Niclas, som er reist førend ham til Rigets sydlige Provindser, besøgte Kosakkerne den 10 Julii i deres Hovedstad Nye-Tscherkast ved Donflodens Udløb; Kosakkernes Ældste modtoge ham, og leverede ham efter deres Skikke Brød og Salt; han boede i Vicehetmandens, General-Lieutenant Jlowaiskys, Huus, Byen var illumineret; den følgende Dag den 12 Juli afreiste han til Voronesch.